text: It all started in 1969 and today Vónin is a major developer and manufacturer of high quality fishing gear, aquaculture equipment as well as supplying equipment for the land base industry.
text: #000000
text: Broytta ferðingarmynstrið hjá makrelinum krevur nýggj og lættari trol, ið ger tað møguligt hjá skipunum at toga við hægri ferð.
text: #000001
text: Makrelfiskiskapurin í føroyskum sjógvi og altjóða sjógvi norðanfyri hevur tey seinastu árini havt lyndi til at broytast og kom hendan broytingin serliga til sjóndar í fjør. Frá at hava staðið í sera stórum torvum, stóð makrelurin munandi meira spjaddur og var í smáum torvum.
text: #000002
text: -Áður snúi tað seg um at hava stór trol við langum og víðum bellum, ið kundu svølgja stóru hálini. Men í fjør vóru hesi trolini ov stór og tung at fiska við, tí stóru stimarnir vóru ikki har meira, staðfestir Frederik Hansen, søluleiðari fyri uppsjóvarútgerð hjá Vónini.
text: #000003
text: Grønlendskir trolarar hava síðstu árini fiskað makrel við munandi minni og lættari trolum. Fornetið hevur verið stórt, men smámeskaða trolið og bellurin hava verið væl minni enn trolini, ið føroysk skip hava brúkt. Og tá Norðborg hevur fiskað burturav grønlendskari makrelkvotu, hava tey eisini brúkt líknandi trol.
text: #000004
text: Støðan í fjør fekk Vónina at taka makreltrolið, sum vanliga er selt til grønlendsk skip, og laga tað til føroysku skipini at brúka. Bellurin bleiv styttur og smalkaður. Og fyri at gera trolið enn lættari, bleiv capto-tilfar brúkt heilt aftur ímóti bellinum. Talan er um dýrari tilfar, men tað er bæði lættari, glattari og sterkari.
text: #000005
text: -Høvuðsmunurin er, at við hesum trolinum ber til at toga nógv skjótari. Hetta trolið klára skipini at toga við 5,5 míla ferð, tá tey skulu jagstra makrelin. Gomlu trolini kravdu munandi størri maskinorku fyri at fáa neyðugu ferðina, sigur Frederik Hansen.
text: #000006
text: Ein avbjóðing, tá makrelurin stendur spjaddur í sjónum, er at reka hann inn í trolið og aftur í posan. Sum eina roynd hevur Vónin roynt at skifta breidlarnar út við net. Ítøkiliga eru teir 80 metrarnir av breidlum, frá trollemmunum aftur til fornetið, tiknir burtur. Í staðin ganga høvuðlínan og fiskilína á trolinum heilt fram til lemmarnar
text: #000008
text: Borgarin hevur fiska sera væl við Falcon + trolinum
text: #000009
text: -Jú, tað var ein ávís skepsis millum skipini, nú vit valdu at seta net heilt fram í trollemmarnar. Summi hildu tað vera truplari at arbeiða við, men tað vísir seg at vera arbeiðsligt og tað fiskar eisini væl, sigur Frederik Hansen og sipar til fyrstu royndirnar, ið Borgarin gjørdi við hesum serliga makreltroli í fjør.
text: #000010
text: Makreltrolið við neti fram í trollemmarnar er eitt lítið sindur tyngri at toga, men sambært søluleiðaranum hjá Vónini er framvegis talan um eitt lætt trol.
text: #000011
text: “Eg havi bara gott at bera hesum trolinum, tað er lætt at toga og fiskar væl. Vithava ongar trupuleikar havt, tvørtur ímóti, tað nýggja trolið fiskar munandi betri”
text: #000012
text: -Eg vil siga, at hesi nýggju trolini, ið vit hava valt at nevna Falcon og Falcon+, eru serliga sniðgivin til makrelfiskiskap í føroyskum og altjóða sjógvi norðanfyri. Tað er eitt lætt trol, sum skipini kunnu toga skjótt, heilt uppi í sjónum, sigur Frederik Hansen. Nú vertíðin fyri makrelfiskiskap nærkast, bendir alt á, at skipini fara eftir makrelinum á sama hátt sum í fjør, nevniliga við smærri og lættari trolum enn undanfarin ár.
text: #000014
text: SambandSambandDeildirMiðlarKatalogUm okkumSøganNýskapanBurðardygdStørvServiceFiskivinnaAlivinnaTrawl LogAqua LogVinna á landi
text: #000015
text: FiskivinnaAlivinnaTrawl LogAqua LogVinna á landi
text: #000016